Oversigt over LightScribe

Oprettelse
af en LightScribe-etiket

Brug
af LightScribe Template Labeler

Brug
af Cyberlink Labeler

Hyppigt
stillede spørgsmål

Oversigt over LightScribe

LightScribe er en disketiketteringsteknologi, der giver mulighed for at
laser-radere en etiket direkte på din disk. Det er nemt at oprette diske med et
professionelt udseende: brænd disken, vend disken om, og brænd derefter
etiketten på disken. Det samme drev, som brænder dataene, brænder etiketten.

Et LightScribe-aktiveret dvd-drev gør brug af en laser til at brænde et
billede i belægningen på etiketsiden på en LightScribe-disk.
LightScribe-etiketteringssystemet har ikke noget blæk, der kan blive udtværet,
ikke noget papir, der kan krølle, og ingen klæbematerialer, der kan forårsage
problemer.

Du skal bruge følgende for at oprette en LightScribe-etiket:

En LightScribe-aktiveret cd/dvd-brænder. LightScribe-aktiverede computere
eller brændere har typisk LightScribe-logoet  eller ordet "LightScribe" vist på drevbakken
eller selve computeren.

LightScribe-understøttet disketiketteringssoftware. Denne er ofte
inkluderet med din LightScribe-aktiverede computer eller dvd-brænder. En liste
over disponible softwarepakker findes her.

LightScribe System Software. Dette ligner en driver og er normalt
inkluderet med LightScribe-hardwaren. Den seneste opdatering er tilgængelig her.

Specialbehandlede LightScribe-cd'er eller -dvd'er (sælges separat i større
detailbutikker eller online). LightScribe-diske kan identificeres ved hjælp af
LightScribe-logoet  på mediepakken.

Se http://www.lightscribe.com/ for
at få yderligere oplysninger om LightScribe.

Oprettelse af en LightScribe-etiket

Det er nemt at brænde en etiket med LightScribe.

For at starte skal du køre den LightScribe-understøttede
etiketteringssoftware. Etiketsoftwaren kan oftest startes som et separat
program, der er inkluderet med databrændingsprogrampakken. Alt efter den
etiketteringssoftware, som du benytter, kan du oprette en etiket, før eller
efter du brænder diskindholdet.

BEMÆRK:  For at brænde en etiket skal du
vende disken om og anbringe den med etiketsiden nedad i drevbakken.

BEMÆRK:  LightScribe-etiketter er kun
monokrome (gråtoner).

Etiketter kan være en enkel titel, eller du kan være mere kreativ ved at
tilføje baggrunde og billeder. Mulighederne vil afhænge af dit
etiketteringsprogram. Følgende trinvise instruktioner vil hjælpe dig med at
oprette din første simple LightScribe-etiket ved brug af forskellig
LightScribe-understøttet etiketteringssoftware. Se dokumentationen til hver
enkelt program for at få detaljer om alle de tilgængelige funktioner.

BEMÆRK:  Specifikke instruktioner kan
variere alt efter softwareversionen.

Brug af LightScribe Template Labeler til at oprette en etiket

Windows-platform

Du kommer i gang ved at indføre mediet med etiketsiden nedad i drevet, og
derefter klikke på Start -> Alle programmer -> LightScribe Direct
Disc Labeling -> LightScribe Template Labeler.

1. Vælg en skabelon

Vælg en skabelon fra den venstre rude. Den valgte skabelon vises i
hovedvinduet (højre rude).

Bemærk, hvorvidt den skabelon, som du har valgt, inkluderer pladser til
både tekst og billeder, kun tekst eller kun billeder.

2. Tilføj tekst

Hvis din valgte skabelon inkluderer en plads til tekst, klikker du på
Klik for at tilføje tekst. Den venstre rude ændres, så du kan
ændre tekstindstillinger.

Indtast den tekst, som skal vises på etiketten.

Skift til de ønskede indstillinger for skrifttype og justering.

Hvis skabelonen inkluderer ekstra tekstplaceringer, gentager du efter
behov.

3. Tilføj billeder

Hvis din valgte skabelon inkluderer en plads til et eller flere billeder,
dobbeltklikker du på Klik for at tilføje billeder. Der åbnes
et Windows Stifinder-vindue, og den venstre rude ændres, så du kan ændre
billedindstillinger.

Brug Windows Stifinder-vinduet til at vælge et billede.

I den venstre rude ændrer du indstillinger for zoom, position og retning
som ønsket.

Hvis skabelonen inkluderer ekstra billedplaceringer, gentager du efter
behov.

4. Gem, vis udkast og udskriv

Klik på Gem, hvis du vil gemme dit etiketdesign.

Klik på Vis udskrift og Udskriv.

Klik på Udskriv. Udskrivningstidens varighed afhænger af
indholdets kompleksitet.

Når etiketten er færdig, vender du disken om for at brænde indhold såsom
musik, fotos eller film på disken.

Brug af CyberLink LabelPrint til at oprette en LightScribe-etiket

Windows-platform

Klik på Start -> Alle programmer -> CyberLink DVD Suite.

CyberLink DVD Suite vil blive åbnet.

Vælg menupunktet "Utilities" (Funktioner) fra CyberLink DVD Suite.

Klik derefter på "Print a disc label " (Udskriv en disketiket).

1. Vælg en etikettype

Det første trin i oprettelse af en etiket er at vælge den etikettype, som du
vil udskrive. Du kan vælge at oprette en LightScribe-etiket, en disketiket, en
mini-disketiket, en forside, bagside eller et diskindlæg.

2. Rediger diskoplysninger

Tilføj eller rediger diskoplysninger, såsom en titel, der vil gøre det nemt
at genkende disken. Tilføj eller rediger indholdslisteoplysningerne for at holde
styr på, hvilke filer du har føjet til disken. Du kan tilføje eller redigere
disse oplysninger på siden Rediger diskoplysninger.

3. Rediger layout

Ved at vælge et layout, ændre skrifttyperne og ved brug af et brugerdefineret
baggrundsbillede, kan du oprette en mere personlig disketiket. Du kan:

vælge et etiketlayout

tilføje et baggrundsbillede

tilføje eller ændre tekst

4. Udskriv

Nu er du klar til at udskrive etiketten med CyberLink LabelPrint. Du kan
udskrive på et af følgende medier:

Almindeligt papir: Giver dig mulighed for at udskrive på
ethvert papirark, som printeren understøtter.

Etiketpapir: Stiller etiketter til rådighed til nem
udskrivning.

Direkte på disken: Eliminerer papiretiketter, men kræver
et særligt LightScribe-brænderdrev og en særlig LightScribe-disk.

Hyppigt stillede spørgsmål
Hvad skal jeg bruge
for at oprette en LightScribe-etiket?

Du skal bruge følgende for at oprette en LightScribe-etiket:

Et LightScribe-aktiveret dvd-drev i computeren eller en
LightScribe-aktiveret dvd-brænder. LightScribe-aktiverede computere eller
brændere har typisk LightScribe-logoet  eller ordet "LightScribe" vist på drevbakken
eller selve computeren.

LightScribe-understøttet disketiketteringssoftware. Denne er ofte
inkluderet med din LightScribe-aktiverede computer eller dvd-brænder.

LightScribe System Software. Dette ligner en driver og er normalt
inkluderet med LightScribe-hardwaren.

Specialbehandlede LightScribe-cd'er eller -dvd'er (sælges separat i større
detailbutikker eller online). LightScribe-diske kan identificeres ved hjælp af
LightScribe-logoet  på mediepakken.

Hvordan
ved jeg, om jeg har en LightScribe-aktiveret dvd-brænder eller pc?

LightScribe-aktiverede brændere eller pc'er bør enten have et
LightScribe-navn eller LightScribe-logo  på drevbakkens dæksel eller et
LightScribe-klistermærke et andet sted.

Hvordan opretter jeg
en LightScribe-etiket?

Efter datasiden er brændt ved brug af databrændingssoftware, skal disken
vendes om og indsættes igen i drevbakken med etiketsiden nedad.
LightScribe-etiketten oprettes separat ved brug af etiketteringssoftware.

Hvor kan jeg købe LightScribe-cd'er og dvd'er?

LightScribe-cd'er og -dvd'er sælges separat. Tilgængeligheden varierer fra
land/område til land/område.

Findes der Dual Layer
højkapacitets-dvd'er eller DVD-RW'er, som er
LightScribe-kompatible?

Selv om de fleste LightScribe-aktiverede drev kan læse og skrive data til
DL-dvd'er (Dual Layer) og DVD-RW'er, findes der ingen LightScribe-aktiverede
DL-dvd'er eller DVD-RW'er i øjeblikket.

Kan jeg opgradere mit
eksisterende pc-drev eller min dvd-brænder til at fungere med
LightScribe?

Det er nødvendigt med specialhardware til LightScribe-aktiverede drev, og
ikke-Lightscribe-drev kan ikke opgraderes med
LightScribe-funktion.

Kan LightScribe oprette
farveetiketter?

I øjeblikket opretter LightScribe-teknologi et gråtonebillede i stil med et
sort-hvid fotografi.

Hvor lang tid tager det at etikettere en
disk?

Etiketteringstiden afhænger i høj grad af indhold, hardware, medie og den
anvendte udskriftstilstand. Ved førstegenerationsteknologien kan der typisk
forventes en etiketteringstid på 2-5 minutter, hvis det eneste indhold er en
titel. Ved grafik på hele disken i den bedste kvalitetstilstand kan du forvente
en etiketteringstid på 30-35 minutter.
Hvorfor ser etiketterede
LightScribe-dvd'er anderledes ud end LightScribe-etiketterede
cd'er?

Forskellen i udseendet på etiketterede LightScribe-dvd'er og -cd'er stammer
fra forskellen i, hvordan cd'er og dvd'er er produceret. Dvd'er har et ekstra
plastlag, som cd'er ikke har. Dette skaber en slags "plasticsandwich" rundt om
det reflekterende lag, hvorpå data brændes. Dette ekstra plastlag adskiller det
reflekterende lag fra LightScribe-belægningen på diskens overflade. Når du ser
på en etiketteret LightScribe-dvd, ser du gennem det ekstra plastlag, hvilket
skaber en tredimensionel effekt.

Hvad er LightScribe System
Software?

LightScribe System Software sammenkæder drevfirmwaren med
etiketteringsprogrammet. Det koordinerer funktionerne blandt de forskellige drev
og mediekombinationer for at sikre den bedste oplevelse med
LightScribe-etiketter. LightScribe System Software er normalt inkluderet med en
LightScribe-aktiveret dvd-brænder eller computer.

Hvorfor
genkender mit drev ikke LightScribe-mediet?
Hvorfor bliver jeg bedt om at
opdatere min LightScribe System Software?

Optiske drev og medier fra forskellige producenter præsterer meget
forskelligt og kræver kalibrering for konsekvent at yde deres bedste.
LightScribe System Software har indstillinger, der hjælper med at optimere
etiketteringshastigheden og billedkvaliteten for de forskellige drev og medier.
Når nye LightScribe-medier ikke genkendes, beder etiketteringssoftwaren dig om
en opdatering til LightScribe System Software, som indeholder de optimerede
indstillinger til de nye medier. Vi anbefaler, at du opdaterer LightScribe
System Software, når du bliver bedt om det.

Hvad er
udskrivning i generisk tilstand?

Generisk udskrivning benytter et sæt af almindelige ikke-optimerede
etiketteringsparametre til at brænde LightScribe-etiketten. Du kan vælge denne
indstilling og fortsætte etikettering, når nye medier registreres, og udføre den
påkrævede opdatering af LightScribe System Software på et senere tidspunkt. Det
er dog muligt, at du ikke får den optimerede hastighed og billedkvalitet.

Hvordan opdaterer eller finder jeg min LightScribe System
Software?

Vælg ganske enkelt indstillingen til at opdatere LightScribe System
Software, når du bliver bedt om det af etiketteringssoftwaren. Du vil
automatisk blive ledt gennem opdateringsprocessen eller blive dirigeret til et
websted, hvor du kan få yderligere oplysninger.

Du kan også få en kopi fra:

http://www.lightscribe.com/downloadSection/index.aspx